Period: Old Babylonian
Genre: Literary
Transliteration:
<SURFACE>
...
...<unk>...
{d}a-nun-na diŋir gal-gal-e-ne...
e₂-gal kug ki-tuš <unk>...<unk> mu...
nam-sukkal-mah-a-ni mu-ra-an-šum₂ en...
ŋidru kug šu-za ma-ra-ni-in-ge-en mu-zu dalla bi₂-in-e₃
ŋiš-hur e₂-kur-ra šu du₇-du₇ niŋ₂ galam-galam-ma-bi
šu-luh ŋarza mah-bi us₂ zid dab₅-be₂ kug-ge sikil-e-bi
me lu-lu-a me dirig-ga-bi pa e₃ mah ak-bi
šu ši-bi₂-du₇-du₇ dug₄-ga nam-gal-la ud til₃-la-še₃ za-a-am₃
{d}nuska nun na degₓ(RI) e₂-kur-ra za-e ši-bi₂-in-ga-me-en-nam
an ki šu₂-a kur niŋin₂-na-ba dili-zu i₃-mah-me-en
ub-šu-unken-na ki di gal ku₅-ru a₂ aŋ₂-ŋa₂ gal-gal-la-še₃
{d}a-nun-na diŋir ki a-na me-a gu₂ ma-ra-si-si-de₃-eš
eš-bar dug₄-ga u₁₈-ru {d}en-lil₂-la₂ za-e šu mu-ne-ri-ib...en
inim kug an-gin₇ šu nu-teŋ₃-ŋe₂₆-zu-še₃ igi-bi šu-mu-e-ši-ŋal₂
...mah ni₂ guru₃ ki us₂-a-bi nam-bi igi-bi ib-zu-zu-un
...
...ki...
...he₂-a <unk> aŋ₂...
...
...me he₂-na...
...
en gal...saŋ en₃...diŋir gal-gal-e-ne
{d}nuska nun nir-ŋal₂...saŋ en₃ tar...
šul a₂ aŋ₂-e gal-zu eš-bar...
diŋir zid...ki aŋ₂...šudu₃ ŋiš tuku
ud e₂-kur za-gin₃ eš₃ me i-i ezen-gin₇ du₃-a-ba
{d}en-lil₂ {d}nin-lil₂-bi hi-li-a mu-un-dur₂-ru-ne-eš-a-ba
inim sag₉-ga {d}iš-me{d}da-gan-na ka kug-zu he₂-em-tum₃
i₃-ne-dug₄ ud šu₂-še₃ e-ne-ne-er su₃-ra₂-še₃ hu-mu-ne-dug₃
ud e₂ {d}en-lil₂-la₂ eš₃ me i-i ezen-gin₇ du₃-a-ba
{d}en-lil₂ {d}nin-lil₂-bi hi-li-a mu-un-dur₂-ru-ne-eš-a-ba
inim sag₉-ga {d}iš-me{d}da-gan-na ka kug-zu he₂-em-tum₃
i₃-ne-dug₄ ud šu₂-še₃ e-ne-ne-er su₃-ra₂-še₃ hu-mu-ne-dug₃
šudu₃ a-ra-zu-a šu mu₂-mu₂-da-ni igi dug₃ hu-mu-ni-du₈-uš
til₃ niŋ₂ dug₃ bal dug₃ mu giri₁₇-zal-la za-e e₃-mu-na-ra-ab
en-en gal-gal sig nim-ma-ke₄-ne nun il₂-bi he₂-a
nam-nun zi-ŋal₂-la kur-kur uŋ₃ lu-a ul-še₃ he₂-ak-e
{d}iš-me{d}da-gan dumu {d}en-lil₂-la₂-ka igi dug₃ hu-mu-ni-du₈-uš
til₃ niŋ₂ dug₃ bal dug₃ mu giri₁₇-zal-la za-e e₃-mu-na-ra-ab
en-en gal-gal sig nim-ma-ke₄-ne nun il₂-bi he₂-a
...zi-ŋal₂-la kur-kur uŋ₃ lu-a ul-še₃ he₂-ak-e
...<unk> {d}nuska
...a-ni he₂-me-en <unk>...
...
...

Cuneiform:
<SURFACE>
...
...<unk>...
𒀭𒀀𒉣𒈾𒀭𒃲𒃲𒂊𒉈...
𒂍𒃲𒆬𒆠𒆪<unk>...<unk>𒈬...
𒉆𒈛𒈤𒀀𒉌𒈬𒊏𒀭𒋧𒂗...
𒉺𒆬𒋗𒍝𒈠𒊏𒉌𒅔𒄀𒂗𒈬𒍪𒈦𒄘𒃼𒉈𒅔𒌓𒁺
𒄑𒄯𒂍𒆳𒊏𒋗𒌌𒌌𒃻𒃴𒃴𒈠𒁉
𒋗𒈛𒉺𒀭𒈤𒁉𒍑𒍣𒆪𒁉𒆬𒄀𒂖𒂊𒁉
𒈨𒇻𒇻𒀀𒈨𒋛𒀀𒂵𒁉𒉺𒌓𒁺𒈤𒀝𒁉
𒋗𒅆𒉈𒌌𒌌𒅗𒂵𒉆𒃲𒆷𒌓𒋾𒆷𒂠𒍝𒀀𒀀𒀭
𒀭𒉺𒌆𒉣𒈾𒊑𒂍𒆳𒊏𒍝𒂊𒅆𒉈𒅔𒂵𒈨𒂗𒉆
𒀭𒆠𒋙𒀀𒆳𒆸𒈾𒁀𒀸𒍪𒉌𒈤𒈨𒂗
𒌒𒋗𒌺𒈾𒆠𒁲𒃲𒋻𒊒𒀉𒉘𒂷𒃲𒃲𒆷𒂠
𒀭𒀀𒉣𒈾𒀭𒆠𒀀𒈾𒈨𒀀𒄘𒈠𒊏𒋛𒋛𒉈𒌍
𒌍𒁇𒅗𒂵𒍇𒊒𒀭𒂗𒆤𒇲𒍝𒂊𒋗𒈬𒉈𒊑𒅁...𒂗
𒅗𒆬𒀭𒁶𒋗𒉡𒋼𒂷𒍪𒂠𒅆𒁉𒋗𒈬𒂊𒅆𒅅
...𒈤𒉎𒅍𒆠𒍑𒀀𒁉𒉆𒁉𒅆𒁉𒅁𒍪𒍪𒌧
...
...𒆠...
...𒃶𒀀<unk>𒉘...
...
...𒈨𒃶𒈾...
...
𒂗𒃲...𒊕𒇷...𒀭𒃲𒃲𒂊𒉈
𒀭𒉺𒌆𒉣𒉪𒅅...𒊕𒇷𒋻...
𒂄𒀉𒉘𒂊𒃲𒍪𒌍𒁇...
𒀭𒍣...𒆠𒉘...𒆃𒄑𒌇
𒌓𒂍𒆳𒍝𒆳𒀊𒈨𒄿𒄿𒂡𒁶𒆕𒀀𒁀
𒀭𒂗𒆤𒀭𒎏𒆤𒁉𒄭𒇷𒀀𒈬𒌧𒂉𒊒𒉈𒌍𒀀𒁀
𒅗𒊷𒂵𒀭𒅖𒈨𒀭𒁕𒃶𒈾𒅗𒆬𒍪𒃶𒅎𒉐
𒉌𒉈𒅗𒌓𒋙𒂠𒂊𒉈𒉈𒅕𒋤𒁺𒂠𒄷𒈬𒉈𒄭
𒌓𒂍𒀭𒂗𒆤𒇲𒀊𒈨𒄿𒄿𒂡𒁶𒆕𒀀𒁀
𒀭𒂗𒆤𒀭𒎏𒆤𒁉𒄭𒇷𒀀𒈬𒌧𒂉𒊒𒉈𒌍𒀀𒁀
𒅗𒊷𒂵𒀭𒅖𒈨𒀭𒁕𒃶𒈾𒅗𒆬𒍪𒃶𒅎𒉐
𒉌𒉈𒅗𒌓𒋙𒂠𒂊𒉈𒉈𒅕𒋤𒁺𒂠𒄷𒈬𒉈𒄭
𒆃𒀀𒊏𒍪𒀀𒋗𒊬𒊬𒁕𒉌𒅆𒄭𒄷𒈬𒉌𒂃𒍑
𒋾𒃻𒄭𒁄𒄭𒈬𒅗𒉌𒆷𒍝𒂊𒌓𒁺𒈬𒈾𒊏𒀊
𒂗𒂗𒃲𒃲𒋝𒉏𒈠𒆤𒉈𒉣𒅍𒁉𒃶𒀀
𒉆𒉣𒍣𒅅𒆷𒆳𒆳𒌧𒇻𒀀𒌌𒂠𒃶𒀝𒂊
𒀭𒅖𒈨𒀭𒁕𒃶𒌉𒀭𒂗𒆤𒇲𒅗𒅆𒄭𒄷𒈬𒉌𒂃𒍑
𒋾𒃻𒄭𒁄𒄭𒈬𒅗𒉌𒆷𒍝𒂊𒌓𒁺𒈬𒈾𒊏𒀊
𒂗𒂗𒃲𒃲𒋝𒉏𒈠𒆤𒉈𒉣𒅍𒁉𒃶𒀀
...𒍣𒅅𒆷𒆳𒆳𒌧𒇻𒀀𒌌𒂠𒃶𒀝𒂊
...<unk>𒀭𒉺𒌆
...𒀀𒉌𒃶𒈨𒂗<unk>...
...
...